CELEX: 62020TN0010
Language: el
Date: 2020-01-08 00:00:00
Title: Υπόθεση T-10/20: Προσφυγή της 8ης Ιανουαρίου 2020 – Ιταλία κατά Επιτροπής

2.3.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/58
            
         
      Προσφυγή της 8ης Ιανουαρίου 2020 – Ιταλία κατά Επιτροπής
      (Υπόθεση T-10/20)
      (2020/C 68/66)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ιταλική Δημοκρατία (εκπρόσωποι: G. Palmieri και G. Rocchitta, C. Gerardis, E. Feola, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση της Επιτροπής C(2019)7815 της 30ής Οκτωβρίου 2019, καθόσον εφαρμόζει, εις βάρος της Ιταλίας, τις δημοσιονομικές διορθώσεις σχετικά με τις έρευνες ελέγχου AA/2016/012, AA/2016/003, AA/2016/015/IT, FV/2016/002/IT και RD1/2016/803/IT·
               
            
                  —
               
               
                  επικουρικώς, να ακυρώσει την ίδια απόφαση, καθόσον εφαρμόζει κατ’ αποκοπήν διόρθωση ύψους 143 924 279,14 ευρώ, όσον αφορά τα οικονομικά έτη 2015, 2016 (έρευνες AA/2016/012, AA/2016/003, AA/2016/015/IT), αντί για εφάπαξ διόρθωση η οποία προσδιορίστηκε ποσοτικώς από την AGEA σε 64 860 193,65 ευρώ·
               
            
                  —
               
               
                  σε κάθε περίπτωση, να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η Ιταλία, με την προσφυγή της, βάλλει κατά της προσβαλλομένης αποφάσεως καθόσον με την απόφαση αυτή επιβάλλονται εις βάρος της δημοσιονομικές διορθώσεις στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ).
      Προς στήριξη της προσφυγής της, η προσφεύγουσα προβάλλει έξι λόγους.
      
                  α)
               
               
                  Λόγοι σχετικά με τη διόρθωση κατόπιν των ερευνών AA/2016/012, AA/2016/003 και AA/2016/015 IT, σχετικά με στρεμματικές ενισχύσεις:
                  
                              1.
                           
                           
                              Με τον πρώτο λόγο προβάλλεται παράβαση του κανονισμού (ΕΕ) 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (1), όσον αφορά τον ορισμό των «μονίμων λειμώνων», που υιοθετήθηκε σε εθνικό επίπεδο, βάσει της d.m. (υπουργικής απόφασης) 18/11/2014.
                           
                        
                              2.
                           
                           
                              Με τον δεύτερο λόγο προβάλλεται παράβαση του άρθρου 52, παράγραφος 2, του κανονισμού (EE) 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (2), και του άρθρου 12, παράγραφοι 2 και 6, του κατ’ εξουσιοδότηση κανονισμού (ΕΕ) 907/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, όσον αφορά τους οργανισμούς πληρωμών και άλλους οργανισμούς, τη δημοσιονομική διαχείριση, την εκκαθάριση λογαριασμών, τις εγγυήσεις και τη χρήση του ευρώ (3), όσον αφορά την εφαρμογή κατ’ αποκοπήν δαπανών, μολονότι ο πραγματικός κίνδυνος για τον προϋπολογισμό της Ένωσης μπορεί να προσδιοριστεί ποσοτικώς.
                           
                        
                              3.
                           
                           
                              Με τον τρίτο λόγο προβάλλεται παράβαση του άρθρου 296, παράγραφος 2, ΣΛΕΕ και του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης, όσον αφορά την εφαρμογή της γενικής ρήτρας της «δυσανάλογης προσπάθειας» βάσει της οποίας δικαιολογείται η κατ’ αποκοπήν διόρθωση.
                           
                        
            
                  β)
               
               
                  Λόγοι σχετικά με τη διόρθωση κατόπιν της έρευνας FV/2016/002/IT, όσον αφορά οργανώσεις παραγωγών και επιχειρησιακά προγράμματα:
                  
                              4.
                           
                           
                              Με τον τέταρτο λόγο προβάλλεται παράβαση των άρθρων 26, 27 και 106 του εκτελεστικού κανονισμού (ΕΕ) 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (4), καθώς και του άρθρου 155 του κανονισμού (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (5), όσον αφορά τη συστηματική έλλειψη λεπτομερών πληροφοριών σχετικά με την εξέταση της εγκυρότητας των εκτιμήσεων που παρέχουν οι οργανώσεις παραγωγών, καθώς και τη μη διεξαγωγή ελέγχων για την έγκριση των οργανώσεων.
                           
                        
                              5.
                           
                           
                              Με τον πέμπτο λόγο προβάλλεται παράβαση των άρθρων 31 και 106 του κανονισμού (ΕΕ) 543/2011, καθώς και του κατ’ εξουσιοδότηση κανονισμού (ΕΕ) 499/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου και του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου με την τροποποίηση του εκτελεστικού κανονισμού (ΕΕ) αριθ. 543/2011 της Επιτροπής όσον αφορά τους τομείς των οπωροκηπευτικών και των μεταποιημένων οπωροκηπευτικών (6), σχετικά με την έλλειψη ελέγχων όσον αφορά το κριτήριο της «δημοκρατικότητας».
                           
                        
            
                  γ)
               
               
                  Λόγος σχετικά με τη διόρθωση κατόπιν της έρευνας RD1/2016/803/IT, όσον αφορά μέτρα γεωργικής ανάπτυξης:
                  
                              6.
                           
                           
                              Με τον έκτο λόγο προβάλλεται ότι δεν υφίστανται οι προσαπτόμενες παραβάσεις στους διαγωνισμούς για την ανάθεση συμβάσεων, όσον αφορά τη μη τήρηση των κανόνων περί ανάθεσης των συμβάσεων σε δύο περιπτώσεις που εξετάστηκαν.
                           
                        
            
         (1)  ΕΕ 2013, L 347, σ. 608.
      
         (2)  ΕΕ 2013, L 347, σ. 549.
      
         (3)  ΕΕ 2014, L 255, σ. 18.
      
         (4)  ΕΕ 2011, L 157, σ. 1.
      
         (5)  ΕΕ 2013, L 347, σ. 671.
      
         (6)  ΕΕ 2014, L 145, σ. 5.